Aan my maatjie in die Kaap… – Bali Drome
Aan my maatjie in die Kaap…	Bali se sand tussen jou tone kan ñ groot leemte óók laat.
Die sand vergader in ñ hoekie in jou hart en maak jou weerloos. Weerloos teen die verlang en onthou van ure in straatjies rondloop en indrink. Van in ñ hoekie in Dulang Café sit en die lewe afloer. Nasi Goreng eet. Van met jou lysie in jou handsak rondskarrel om weer ñ sekere winkeljie op te spoor. Van verdwaal raak in Legian straat en dan in Poppies Lane op te eindig.
Weerloos laat voel omdat jy bang is jy gaan dalk nooit weer terug nie.
Bali kan jou laat treur sonder trane. Want jy het vir rukkies daar gelèèf; daar gelag en laf op die sand tiekie gedraai; jouself verloor in die vryheid van nuwe kulture ervaar. Jy kon jou God sò naby aan jou wese beleef terwyl jy in ander ànders as jy se lewens rondstap. Jy kon jouself wees… en dit was goed om van jouself te gee.
Net, daardie stukkie van jou het jy nie saam terug gebring huistoe nie.
Ek was reeds 32 keer op die Bali eiland, meestal om vir ons invoer maatskappy aankope te doen. Daar is so baie wat ek met mense kan deel; mense wat beplan om oor te gaan, of net ouens wat droom oor n eiland vakansie. Ek is nou in my middeljare, en vlieg reeds van 2004 af Indonesië toe. Ons het 3 dogters, 2 seuns en 6 kleinkinders.	Beskou all artikels deur travel460	Author travel460Posted on September 9, 2016Oktober 22, 2016	Lewer kommentaar Kanselleer die reaksie	Tik jou kommentaar hier...
Vorige Previous post: Kom ons stap straat-af…Volgende Next post: Om Bali te kan deel…